ساطليت طبيعي
الساطليت ؤلا لقامار الطبيعي هو واحد لكسدة فلكية لي كاتدور على كوكب كوكب قازام ؤلا شي كسدة فلكية من نوع أخور لي ماشي نجمة بشكل عام الساطليتات الطبيعيين كيتسماو أقمار و هاد السمية تخادت من الساطليت الطبيعي د لأرض لي هو لقمر ف لمجموعة الشمسية كاينين  د لكواكب لي عندها  قامار ف لمجموع عطارد و ڤينوس ماعندهومش أقمار و كاينين تا  د لكواكب لقازامة لي تا هي عندها أقمار ديالها منها پلوطو ف لعادة النسبة ديال لحجم و لكتلة مابين لكوكب و أي قامار تابع ليه كاتكون كبيرة ف جوايه  مرة لأرض و لقامار ديالها كيتعتابرو ستيتناء ف هاد الناحية حيت النسبة هي  ف لقطر و  ف لكتلة يعني لأرض و لقامار متقاربين نسبيا ف لحجم و لكتلة يلا قارناهوم معا كواكب خرين و لأقمار ديالهوم